Na temelju članka 30. Statuta Općine Kloštar Podravski («Službeni glasnik Koprivničko-križevačke» broj 4/21), Općinsko vijeće Općine Kloštar Podravski na 32. sjednici održanoj 30. prosinca 2024. donijelo je

**ZAKLJUČAK**

**Vezano uz Prijedlog Odluke o pripajanju društva Komunalije d.o.o. društvu Vodne usluge d.o.o. Bjelovar te davanje suglasnosti na Ugovor o pripajanju**

**Članak 1.**

Ugovora o pripajanju, koji je prijedlog Odluke o Utvrđuje se da prijedlog pripajanju društva Komunalije d.o.o. društvu Vodne usluge d.o.o. Bjelovar, sadrži pravne nedostatke zbog kojih u ovom trenutku nije moguće na isti dati niti pozitivnu niti negativnu suglasnost.

**Članak 2.**

 Direktoru trgovačkog društva Komunalije d.o.o. Đurđevac daje se rok od šest mjeseci, a najduže do okončanja projekta Aglomeracije, da se izvrši usklađivanje temeljnog kapitala sa stvarnim stanjem te da se izradi Stručna studija o ispunjavanju kriterija iz Uredbe o uslužnim područjima, kao preduvjeta za donošenje Odluke o pripajanju.

**Članak 3.**

 Prije ponovnog uvrštavanja Prijedloga Odluke o Pripajanju na odlučivanje Općinskom vijeću Općine Kloštar Podravski, predlaže se oformiti radnu skupinu na nivou Komunalija d.o.o. koju će činiti predstavnici članova Društva s ciljem nastavka pregovora s nadležnim državnim tijelima oko zadržavanja statusa samostalnog vodnog isporučitelja, ako se utvrdi ispunjavanje svih ciljeva iz Zakona o vodama i Uredbe o uslužnim područjima te nakon izrade Stručne studije.

**Članak 4.**

Odgađa se donošenje Odluke o pripajanju društva Komunalije d.o.o. društvu Vodne usluge d.o.o. Bjelovar do ispunjenja pretpostavki za meritorno raspravljanje na temelju dostavljenog prijedloga.

**Članak 5.**

 Ova Odluka objavit će se na mrežnim stranicama Općine Kloštar Podravski.

**OPĆINSKO VIJEĆE**

**OPĆINE KLOŠTAR PODRAVSKI**

KLASA: 325-01/24-01/01

URBROJ: 2137-16-01/01-24-02

Kloštar Podravski, 30. prosinca 2024.

**PREDSJEDNICA:
Marija Šimunko**